Lav et referat af nedenstående tekst:

Tekst:
Lige før klokken 06.00 lørdag morgen, vågnede en familie på Hejrevej i Farsø op ved, at der var nogen, der puslede rundt i huset. Manden i huset forsøgte at komme ind til stuen, men døren blev holdt lukket. Han sprang derfor ud af vinduet i soveværelset for at komme rundt om huset, men her blev han mødt af en person med en kniv, der truer ham på livet. Tyvene havde stjålet nøglerne til familiens røde Passat, og stak herefter af i den. På vej til huset får Nordjyllands Politi en melding om netop en rød Passat, der er havareret i en grøft. Det viser sig at være de to indbrudstyve. De blev anholdt og sidder lige nu på politigården, mens jurister overvejer, om de kan sigtes for decideret røveri, eller for trusler og tyveri. De to drenge er 17 og 18 år og er i forvejen velkendt af politiet. De bor på en institution i området.

Referat:
En familie i Farsø vågnede tidligt i morges op til indbrudstyve i deres hjem. To unge mænd fra en institution er anholdt.